Publication: Magyar Közlöny
Issue: MK-2010-113 (Year: 2010, Number: 113)
Era: contemporary
Section: 212/2010. (VII. 1.) Korm. rendelet 94. §-ának c) pontjában foglalt feladatkörömben eljárva a következõket rendelem el:
Paragraph Index: 129

(1) E rendelet alkalmazásában: 1. elsõ magyarországi tárolási hely: az a Magyar Köztársaság területén lévõ létesítmény, ahova a harmadik országból vagy tagállamok közötti kereskedelembõl származó élelmiszert forgalomba hozatal, illetve feldolgozatlan vagy feldolgozott termék elõállítás céljára elõször betárolták; 2. harmadik ország: az Európai Unió tagállamain kívüli ország; 3. másodlagos élelmiszer-vizsgálat: a forgalomba hozott vagy elõállításra szánt élelmiszer tétel hatósági okirat-ellenõrzése és azonosságvizsgálata, fizikális ellenõrzése, az így feltárt jogszabálysértés gyanújának kivizsgálása kiegészítõ hatósági ellenõrzés keretében; 4. szállítmány: az egy szállítóeszközbe rakott, egy címzettnek feladott, egy fuvarokmánnyal és egy származási bizonyítvánnyal szállított áru; 5. szállítmányt kísérõ dokumentáció: számla vagy szállítólevél, amely tartalmazza az adott élelmiszer csomagolási egységein feltüntetett az adott árutétel vagy a szállítmány nyomon követését szolgáló jelzést is; 6. tagállamok közötti kereskedelem: a Magyar Köztársaság és az Európai Unió más tagállama között az Európai Unióról Szóló Szerzõdés 28. cikke szerinti élelmiszer kereskedelem.

Source: https://magyarkozlony.hu/hivatalos-lapok/12e235bdd6a4741e225b16ee6251df3714cd8eaa/dokumentumok/22ec45ad633132060faba20db7ae5c3b1de5f9f9/letoltes